钦定古今图书集成/明伦汇编/官常典/第603卷 > 袁凯
## 钦定古今图书集成/明伦汇编/官常典/第603卷 > 袁凯

按《广西通志》：“凯字舜举，华亭人。天顺间，以按察佥事
治兵浔、梧。凯善兵，每督战，身辄疾驰，为士卒先。贼屯
长洲村，官兵遥望有惧色，凯麾兵前，贼惊引去。属阻
水还战，诸兵奋击，无不一当百，馀悉俘斩以归。叶盛
上其功，有中沮者，韩雍复以为言，乃超迁按察使。凯
性简质，不为人所喜，故佥事十年始迁。从按察，擢云”
南左布政使。未至，道卒。其在苍梧，收已故上海人周
昇所遗男长寿，载之归。及长，妻以甥女。里人莫不高
凯行谊。